8. Arrondissement vu Paräis
Den 8. Arrondissement ( och nach Arrondissement de l'Élysée) ass ee vun zwanzeg Stadbezierker vu Paräis. En ass wärend der Extensioun vun der Stad a Richtung Westen, an der Mëtt vum 19. Joerhonnert entstanen.

An dësem Arrondissement konzentréiert sech e groussen Deel vum Geschäftsliewe vu Paräis mat enger deementspriechend héijer Zuel vun Aarbechtsplazen. Mam Sëtz vum franséische Staatspresident, mam Inneministère, enge sëllegen Ambassaden an internationale Medienhaiser ass den 8. Arrondissement de wichtegste politeschen Zentrum vun der Haaptstad.

Geographesch Lag 
Den 8. Arrondissement läit direkt um rietsen Uwänner vun der Seine. E grenzt am Osten un den 9. an den 1. Arrondissement, am Westen un de 16. an am Nordwesten an Norden un de 17. Arrondissement. Op der aner Säit vum Floss läit de 7. Arrondissement.

Quartieren 
Wéi all Paräisser Arrondissement ass en a véier administrativ Quartieren ënnerdeelt:
 29. Quartier des Champs-Élysées
 30. Quartier du Faubourg-du-Roule
 31. Quartier de la Madeleine
 32. Quartier de l'Europe

Biller

Kuckeswäertes 
Kleng Auswiel:
 Arc de Triomphe
 Avenue des Champs-Élysées
 Boulevard Haussmann
 La Madeleine
 Palais de l'Élysée
 Rue du Faubourg-Saint-Honoré
 Parc Monceau
 Place de la Concorde

Um Spaweck 

8. Arrondissement (Paräis)